《三月八日百五节林敬舆携酒约盛元仁戴帅初方》
元代·方回

后生谁识旧西湖，除却山僧树总无。
何至梅仙坟亦掘，惟应葛岭鬼当诛。
红裙鞭镫追游女，白首端章笑腐儒。
两盏三杯更多感，不如烂醉眼模糊。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。